Aksjon skolebibliotek har som mål at hver elev i grunnskolen og videregående opplæring har tilgang på et godt skolebibliotek med kvalifisert bemanning. Aksjonen har jobbet for å styrke lovverk om skolebibliotek og jobber videre mot en nasjonal standard for skolebibliotek i Norge. For å nå målet er Aksjon skolebibliotek en tydelig stemme inn mot norske politikere i høringer og andre arenaer hvor det er naturlig å løfte skolebibliotekets stilling og potensial som en utjevnende arena i skolen.